તમે કહેશો કે મારી પોતાની જ તકલીફો પણ ઘણી છે ત્યારે હું ક્યાં બીજાને મદદ કરૂ તો મારી પાસે તેનો એક ઉપાય છે, કે સુખની પણ એસઆઈપી (SIP) થઈ શકે છે સુખ વહેંચવા માટે અને સુખી થવા માટે તમારી પાસે ઘણું હોવાની જરૂર નથી, એક નાનકડી શરૂઆત પણ થઈ શકે રોજ નક્કી કરો કે રસ્તે બેઠેલા કોઈ ગરીબ માણસને પાંચ રૂપિયાનું બીસ્કીટ લઈ આપીશ, જ્યારે તમે પેલા રસ્તે બેઠેલા માણસને પાંચ રૂપિયાનું બીસ્કીટનું પેકેટ આપશો ત્યારે તમને જે અનુભવ થશે તેની કિંમત સમજાશે, તમારા ઘરના આંગણામાં આવતા પક્ષીઓને બે મુઠ્ઠી દાણા નાખજો જ્યારે પક્ષીઓ ચણતા હશે ત્યારે તમારી આંખને તે દ્રશ્ય જોઈ જે આનંદ આપશે તે કદાચ પક્ષીને નાખેલા દાણાની કિંમત કરતા અનેક ઘણું હશે.